

RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS SMULKIOJO IR VIDUTINIO VERSLO RĖMIMO TVARKOS APRAŠO PATVIRTINIMO

2022 m. gegužės 26 d. Nr. T-738
Radviliškis


Vadovaudamasi Lietuvos Respublikos vietos savivaldos įstatymo 6 straipsnio 38 punktu, 18 straipsnio 1 dalimi,  Lietuvos Respublikos smulkiojo ir vidutinio verslo plėtros įstatymo 5 , 6 ir 7 straipsniais, Radviliškio rajono savivaldybės taryba nusprendžia:
.	Patvirtinti Radviliškio rajono savivaldybės smulkiojo ir vidutinio verslo rėmimo tvarkos aprašą (pridedama).
.	Laikyti netekusiu galios Radviliškio rajono savivaldybės tarybos 2017 m. kovo 23 d. sprendimą Nr. T-473 „Dėl Radviliškio rajono savivaldybės smulkiojo ir vidutinio verslo rėmimo tvarkos aprašo ir 2016 m. rėmimo lėšų panaudojimo ataskaitos patvirtinimo“ (su visais papildymais ir pakeitimais).
. Nurodyti, kad sprendimas šis gali būti skundžiamas Lietuvos Respublikos administracinių bylų teisenos įstatymo nustatyta tvarka.



Savivaldybės meras				                       Vytautas Simelis


PATVIRTINTA
Radviliškio rajono savivaldybės
tarybos 2022 m. gegužės 26 d. 
sprendimu Nr. T-738



 SKYRIUS 


. Radviliškio rajono savivaldybės smulkiojo ir vidutinio verslo (toliau – SVV) rėmimo tvarkos aprašo (toliau – Aprašas) tikslas – nustatyti rajono SVV rėmimo sąlygas ir tvarką, jo finansavimo priemones, formas ir dydžius.
. Radviliškio rajono savivaldybės teritorijoje vystomą SVV rėmimą organizuoja Radviliškio rajono savivaldybės administracijos Investicijų ir turto valdymo skyrius bei Radviliškio rajono savivaldybės tarybos sprendimu patvirtinta SVV rėmimo komisija (toliau – Komisija).
. Pagal šį aprašą finansinė parama teikiama SVV subjektams: labai mažoms įmonėms, mažoms įmonėms, vidutinėms įmonėms, taip pat besiverčiantiems ūkine-komercine veikla fiziniams asmenims, įregistruotiems ir (ar) vykdantiems veiklą Radviliškio rajono savivaldybės teritorijoje (išskyrus žemės ūkio veiklą vykdantiems asmenims).
. Smulkiajam ir vidutiniam verslui remti lėšos  numatomos Radviliškio rajono savivaldybės biudžete.
 SKYRIUS

. Skatinti:
. verslo vystymąsi, jo konkurencingumą, mokslo pažangos diegimą, socialinę atsakomybę;
. darbo vietų steigimą, verslo struktūrų darbuotojų profesinį mokymą, specialistų kvalifikacijos kėlimą;
. rajono savivaldybės teritorijoje plėtojamo verslo produktų sklaidą;
. aktyvesnį verslo dalyvavimą rajono savivaldybės sporto, kultūros, socialinių ir teritorijų tvarkymo problemų sprendime.

 SKYRIUS


. Finansinės paramos formos ir sąlygos:
. naujo SVV subjekto įregistravimo išlaidoms iš dalies padengti – iki 300 Eur. Finansuojama, kai SVV subjektas įsisteigia ne anksčiau kaip prieš vienus metus nuo prašymo pateikimo datos;
. SVV subjektams, parengusiems ir įgyvendinantiems vietinių užimtumo iniciatyvų (VUI) projektus tikslinėse teritorijose ir steigiantiems naujas darbo vietas bedarbiams – po 400 Eur už kiekvieną steigiamą darbo vietą (parama skiriama už pirmuosius projekto įgyvendinimo metus ir gavus projektui finansavimą);
. naujų darbo vietų steigimo išlaidoms iš dalies kompensuoti – 400 Eur už kiekvieną įsteigtą darbo vietą, jeigu darbo vieta išlaikyta vienus metus ir joje dirbančio darbuotojo darbo užmokestis yra ne mažesnis už Vyriausybės nustatytą minimalų darbo užmokestį (taikoma tik darbo vietoms, kuriose įdarbinti Radviliškio rajono savivaldybės gyventojai). Finansuojamos darbo vietos, įsteigtos ne anksčiau kaip prieš vienus metus nuo prašymo pateikimo datos;
. SVV subjektams, įdarbinusiems 30–55 proc. darbingumo lygio darbuotojus – 400 Eur už kiekvienus tokio darbuotojo darbo metus, jeigu jam mokamas darbo užmokestis yra ne mažesnis už Vyriausybės nustatytą minimalų darbo užmokestį (taikoma tik įdarbintiems Radviliškio rajono savivaldybės gyventojams), bet ne daugiau kaip 4 000 Eur;
. pagrindinių priemonių verslui (veiklai) plėsti, išskyrus transporto priemones, pastatų gamybai vystyti įsigijimo patirtoms išlaidoms (be pridėtinės vertės mokesčio PVM mokėtojams) iš dalies padengti – iki 10 proc. išlaidų (jei patirtos išlaidos viršija 10 000 Eur) ir iki 20 proc. (jei patirtos išlaidos neviršija 10 000 Eur), bet ne daugiau 2 000 Eur per metus;
. naujo gamybinio pastato statybos ar seno rekonstrukcijos projektavimo išlaidoms kompensuoti – iki 30 proc., bet ne daugiau kaip 3 000 Eur;
. jaunimui iki 29 m. naujai įkūrusiam įmonę (pradėjusiam veiklą) pagrindinėms priemonėms įsigyti, išskyrus transporto priemones – iki 50 proc., bet ne daugiau kaip 3 000 Eur;
Pastaba:
6.5., 6.6.ir 6.7. punktuose numatyta parama skiriama, kai įsigyjamos pagrindinės priemonės ar gamybiniai pastatai bei projektavimo išlaidos yra patirtos ne anksčiau kaip prieš vienus metus nuo prašymo pateikimo datos. Pagrindinės priemonės turi būti priskiriamos įmonės ilgalaikiam turtui.
. paskolų, išperkamosios nuomos sutarčių, skirtų verslo (veiklos) plėtros programoms įgyvendinti, pirmųjų 12 mėnesių sumokėtoms palūkanoms dengti – 15 proc., bet ne daugiau 1 500 Eur;
Pastaba:
6.8. punkte numatyta parama neskiriama įsigijus transporto priemones.
. savivaldybės organizuojamiems verslininkų seminarams, konferencijoms, išvykoms, parodoms iš dalies finansuoti;
. savivaldybės organizuojamoms profesinėms verslo šventėms iš dalies finansuoti;
. SVV subjektų su savo produkcija dalyvavimo parodose išlaidoms (pagrįstoms dokumentais) iš dalies kompensuoti:
. šalies ir užsienio – iki 1 000 Eur;
. Šiaulių apskrities – registracijos ir ploto nuomos mokesčiams dengti, bet ne daugiau 500 Eur; 
Pastaba:
6.11. punkte parama skiriama, jei SVV subjektas parodoje neprekiavo savo produkcija.
. gaisrų, stichinių nelaimių padarytai žalai (pagrįstai dokumentais) iš dalies atlyginti – iki 3 000 Eur;
. verslo planų, investicijų projektų, paraiškų finansinei paramai (išskyrus banko paskolai) iš kitų fondų parengimo išlaidoms iš dalies kompensuoti – iki 50 proc. patirtų išlaidų už konsultantų ir (ar) ekspertų paslaugas verslo planui, investicijų projektui, paraiškai finansinei paramai iš kitų fondų gauti parengti, kai paraiška finansinei paramai iš kitų fondų gauti yra pateikta ir išduota pažyma apie paraiškos pateikimą, bet ne daugiau kaip 500 Eur;
. interneto svetainės ir (ar) elektroninės parduotuvės (įskaitant dizainą ir techninį funkcionalumą) sukūrimo išlaidoms iš dalies padengti – iki 50 proc. išlaidų, bet ne daugiau kaip 500 Eur.
. Kitų šiame skyriuje nenumatytų formų išlaidos gali būti finansuojamos tik gavus Radviliškio rajono savivaldybės tarybos pritarimą.
. Nustatyti, kad per vienus metus SVV subjektui skiriamos paramos dydis pagal visas finansinės paramos formas ir sąlygas negali viršyti 4 000 Eur.

 SKYRIUS


. SVV subjektų prašymai ir kiti finansinei paramai gauti reikalingi dokumentai teikiami Radviliškio rajono savivaldybės administracijos Investicijų ir turto valdymo skyriui, kuris parengtą ir patikrintą medžiagą teikia rajono Smulkiojo ir vidutinio verslo rėmimo komisijai (prašymo forma pridedama).
. Pareiškėjas Radviliškio rajono savivaldybės administracijos Investicijų ir turto valdymo skyriaus atsakingam specialistui pateikia:
. užpildytą nustatytos formos prašymą skirti finansinę paramą iš SVV rėmimui skirtų lėšų (forma pridedama);
. įmonės įstatų/ nuostatų kopiją, patvirtintą pareiškėjo;
. juridinę galią turinčių dokumentų, patvirtinančių patirtas išlaidas arba kompensuojamas sąnaudas, kopijas. Dokumentų kopijos turi būti patvirtintos pareiškėjo;
. Valstybinės mokesčių inspekcijos prie Lietuvos Respublikos finansų ministerijos teritorinės valstybinės mokesčių inspekcijos pažymą apie tai, kad subjektas yra įvykdęs įsipareigojimus, susijusius su mokesčių mokėjimu pagal Lietuvos Respublikos įstatymus, išduotą ne anksčiau kaip prieš mėnesį nuo prašymo pateikimo dienos (su prašymu dėl išlaidų kompensavimo pagal Aprašo 6.1. punktą ši pažyma neteikiama);
. Valstybinio socialinio draudimo fondo valdybos teritorinio skyriaus pažymą apie tai, kad subjektas yra įvykdęs įsipareigojimus, susijusius su socialinio draudimo įmokų mokėjimu pagal Lietuvos Respublikos įstatymų reikalavimus, išduotą ne anksčiau kaip prieš mėnesį nuo prašymo pateikimo dienos (su prašymu dėl išlaidų kompensavimo pagal Aprašo 6.1. punktą ši pažyma neteikiama);
. esant būtinybei, pareiškėjas pateikia papildomai prašomus dokumentus.
. Už pateiktos informacijos teisingumą atsako ją pateikęs asmuo.
. Finansinė parama teikiama Komisijos nutarimu. Komisijos posėdžiai vyksta pagal poreikį, bet ne rečiau kaip 2 kartus per metus.

 SKYRIUS


. Finansinė parama įforminama Komisijos posėdžio protokoliniu nutarimu ir Administracijos direktoriaus įsakymu.
. Administracijos direktoriaus įsakymas pateikiamas Savivaldybės administracijos Buhalterinės apskaitos skyriui, kuris skirtas lėšas perveda į paramos gavėjo nurodytą atsiskaitomąją sąskaitą.

 SKYRIUS


. Parama teikiama SVV subjektams, kurie:
. yra registruoti ir (ar) verslą vysto Radviliškio rajono savivaldybės teritorijoje;
. nėra įsiskolinę Valstybės ir socialinio draudimo biudžetams, taip pat nėra bankrutuojantys ar likviduojami;
. prašoma parama atitinka III skyriuje nustatytas paramos formas ir sąlygas.
. Finansinė parama neteikiama ūkio subjektams, kurie yra:
. valstybės ir savivaldybės įmonės;
. įmonės ar bendrovės, kuriose Valstybei ar Savivaldybei priklauso daugiau kaip 1/2 įstatinio kapitalo ar balsavimo teisių;
. Jei SVV subjektų prašoma finansinės paramos suma viršija Savivaldybės einamųjų metų biudžete numatytas tam tikslui lėšas, šių prašymų tenkinimas perkeliamas į kitus metus. 

 SKYRIUS


. Kartu su prašymu pateiktų dokumentų ir duomenų kopijų tikrumą tvirtina paramos prašytojas.
. Investicijų ir turto valdymo skyriaus atsakingas specialistas tikrina ir analizuoja paramos prašytojo pateiktą dokumentaciją, sprendžia apie jos atitikimą šiame apraše nustatytoms paramos formoms ir sąlygoms ir teikia ją Komisijos posėdžiui.
. Išaiškėjus aplinkybėms, kad paramos gavėjas pateikė tikrovės neatitinkančius dokumentus ar duomenis, jis privalo grąžinti lėšas į savivaldybės biudžetą ne vėliau kaip per 14 dienų nuo aplinkybių paaiškėjimo dienos.
. Investicijų ir turto valdymo skyrius kartu su SVV rėmimo komisija kasmet teikia ataskaitą apie SVV rėmimo lėšų panaudojimą Radviliškio rajono savivaldybės tarybai.
. SVV rėmimo lėšų apskaitą organizuoja rajono Savivaldybės administracijos Buhalterinės apskaitos skyrius.
. SVV rėmimo komisijos veiklą ir rėmimo lėšų panaudojimą kontroliuoja Savivaldybės kontrolės ir audito tarnyba ir Savivaldybės administracijos Centralizuotas vidaus audito skyrius.

 SKYRIUS


. Komisijos posėdžiui pirmininkauja komisijos pirmininkas. Jei komisijos pirmininkas dėl pateisinamų priežasčių negali dalyvauti posėdyje, komisijos veiklai vadovauja bendru komisijos narių sutarimu paskirtas vienas iš komisijos narių.
. Komisijos posėdžius protokoluoja sekretorius arba komisijos pirmininkas protokoluoti posėdžius paskiria vieną iš komisijų narių.
. Komisijų posėdžiai ir priimami sprendimai yra teisėti, kai posėdyje dalyvauja daugiau kaip pusė visų komisijos narių. 
. Komisija priima sprendimus posėdyje paprasta balsų dauguma. Balsuoti galima tik už arba prieš siūlomą sprendimą. Jeigu balsai pasiskirsto po lygiai, lemia komisijos pirmininko balsas.
. Komisijos sprendimai įforminami protokolu. Protokole nurodomi komisijos sprendimo motyvai, pateikiami paaiškinimai, komisijos narių atskirosios nuomonės. Protokolą pasirašo visi komisijos posėdyje dalyvavę nariai.

_______________________________

Radviliškio rajono savivaldybės 
smulkiojo ir vidutinio verslo 
rėmimo tvarkos aprašo priedas




_____________________________________________________________________________
(įmonės pavadinimas (ar fizinio asmens vardas, pavardė), teisinė forma)

_____________________________________________________________________________
(įmonės kodas (ar fizinio asmens kodas), buveinė, tel. Nr., el. p.)

__________________________________________________
(atsiskaitomosios sąskaitos numeris)


Radviliškio rajono savivaldybės
SVV rėmimo komisijai



PRAŠYMAS SKIRTI FINANSINĘ PARAMĄ IŠ SVV RĖMIMUI SKIRTŲ LĖŠŲ

__________________________
(data)


____________________________________________________________________________
(aprašoma įmonės veikla, kur ji vykdoma, kiek darbuotojų dirba, kokių ir kiek išlaidų prašoma kompensuoti  ir kt.)
_____________________________________________________________________________

______________________________________________________________________________

_______________________________________________________________________________

Prašau skirti man (mano atstovaujamai įmonei) dalinę finansinę paramą pagal Radviliškio rajono savivaldybės SVV rėmimo tvarkos aprašo ............... finansinės paramos formą.

PRIDEDAMA (išvardijami prie prašymo pridedami dokumentai):






A. V.	___________________________________
(parašas, vardas, pavardė)

